Tegelesin umbes 2 tundi Naisteliiga tabelite täitmise, kokkuvõtete ja muu pudi-padiga.  Jõudsin liigaturniiril rahadesse, kuid kahjuks sain valusa löögi preflop  all-in QQ v A6 Gertsu vastu. Ise meelitasin ta endale all-in vastulüket tegema ning kukkusin seejärel xxA flopis omaenda lõksu.  Eesti arvestuses me täna kumbki kaasa ei teinud, kuid rahvusvahelises arvestuses on mul aasta esikoht teadmatus kauguses (kolmel viimasel kuul kokku olen küll teeninud enim punkte, kuid mul puuduvad augustikuu tulemused, mäletan vaid, et need olid väga kõvasti minu kahjuks) ja iga punkt seega ülioluline. Seega nats põdesin, aga sain ikka üle.  7cs hi-lo's kaotasin pea  kõik eile võidetud dollarid ära - polnud lihtsalt minu päev.  Täitsa naljaviluks tegin Partys mõned ringid fixed limit hold'emit, ja taasveendusin, et see on ikka üks imelik mäng. Ometi sai seda oma pokkeri algusajal ikka päris kõvasti toksitud.  Et siis kokku ca 4-5 tundi pokkeriga seotud tegevusi. Samas olen rõõmus ka selle aasta esimeste piparkoogilõhnade, koristamise abil kauninenud kodu ning panipaigast välja toodud jõuluküünalde üle.  Homme sõidame Londonisse Unibet Openile ja ma ikka veel  ei tea, kas ma teen põhiturniiri kaasa või mitte!  Lisaks oleks huvitav teada, kas ma päris tõsiselt ei mängi homme ühtki kätt või hakkab kohe hotelli jõudes taas pihta?